# Általános információk:

**Tanterv:** Belsőépítész tervezőművész mesterképzési szak

**Tantárgy neve: Szakergonómia és szaktörténet**

**Tantárgy kódja:** EPM016MNMU

**Szemeszter:** 1

**Kreditek száma:** 3

**A heti órák elosztása:** 2/0/0

**Értékelés:** vizsga (v)

**Előfeltételek: -**

Tantárgy felelős: Dr. Rácz Tamás, adjunktus

Iroda: 7624 Magyarország, Pécs, Boszorkány u. 2. É-81

E-mail: racz.tamas@mik.pte.hu

Munkahelyi telefon: +36 72 503 650 / 23815

Oktatók: Dr. Rácz Tamás, adjunktus

Iroda: 7624 Magyarország, Pécs, Boszorkány u. 2. É-81

E-mail: racz.tamas@mik.pte.hu

Munkahelyi telefon: +36 72 503 650 / 23815

## Tárgyleírás

## A belsőépítészethez az építészethez kapcsolódva holisztikus szemlélettel kell közelítenünk: az emberből és a használatból kiindulva kell megterveznünk majd létrehoznunk tereket. A hallgatóknak az ehhez nélkülözhetetlen összetett gondolkodásmódot szükséges megtanulniuk, és eszközt (tervezési módszereket) kell kapniuk, hogy építészeti belsőtereket tudjanak létrehozni. A tantárgy előadásai ez alapján, nemcsak a kortárs tendenciák, de a történelmi korok meghatározó koncepcióinak bemutatásával épülnek fel.

## Oktatás célja

## A tantárgy célja, hogy a belsőépítészet komplexitását bemutassa és érthetővé tegye egy tágabb kontextusban: kezdve az ember és környezetének – enteriőr – kapcsolatával, folytatva a különböző belső terek használatának funkcionális szempontjaival, egészen az építészeti terek létrehozásának tervezési lépéseiig – mindezt esettanulmányokkal alátámasztva különböző történelmi korszakokból.

## Tantárgy tartalma

Az előadások során a hallgatók rálátást kapnak az elmúlt 200 év belsőépítészetének alakulásáról. Emellett pedig a tervezést erősen meghatározó emberi tényezőkről esik szó, hogy közelebbről is megismerjék megrendelőik adottságait, majd ezeket szem előtt tartva használható és szakmailag megfelelő színvonalú terek létrehozására legyenek képesek későbbi praxisaikban. A történeti áttekintést kiegészíti, illetve folytatja a kortárs esettanulmányokon keresztül bemutatott tervezési koncepciók bemutatása, melyek fókuszában a funkció és a terek használói állnak.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív/ névsorolvasás

**Számonkérések**

A félév sikeres befejezésének feltétele az aktív órai jelenlét, és a félév során kiadott feladatok elégséges teljesitése, a zárthelyi dolgozat elégséges teljesítése.

A tantárgy vizsga jeggyel zárul. A félév zárása a 14. héten történik, ahol a féléves teljesítmény alapján megajánlott jegy kapható.

# Vizsgával záruló tantárgy (PTE TVSz 40§(3))

**Félévközi ellenőrzések, teljesítményértékelések és részarányuk a vizsga minősítésben.**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *1. feladat* | *Max. 12 point* | *12%* |
| *2. feladat* | *Max. 12 pont* | *12%* |
| *3. feladat* | *Max. 12 pont* | *12%* |
| *4. feladat* | *Max. 12 pont* | *12%* |
| *5. feladat* | *Max. 12 pont* | *12%* |
| ***Gyakorlati feladatok összesen*** | ***Max 60 pont*** | ***60%*** |
| ***Zárthelyi dolgozat*** | ***Max 30 pont*** | ***30%*** |
| ***Jelenlét/órai aktivitás*** | ***Max 10 pont*** | ***10%*** |

**Az aláírás megszerzésének feltétele**

*Az aláírás megszerzésének feltétele, hogy minden feladat elfogadásra kerüljön.*

**Vizsga típusa:** szóbeli.

A vizsga minimum 40%-os teljesítés esetén sikeres.

**Az érdemjegy kialakítása (TVSz 47§ (3))**

A tantárgy vizsgajeggyel zárul. A tanulmányi időszak végére (14.hét) a hallgatónak aláírást kell szerezni, amelynek feltétele, hogy a hallgató a TVSZ-ben meghatározott igazolt, vagy igazolatlan hiányzást nem lépte túl, valamint a tematikában meghatározott feladatrészeket, feladatokat időben (vagy TVSZ szerinti késéssel) beadta.

Az előadásokon jelenléti ív készül, megjelent, valamint nem jelent meg/ nem készült bejegyzéssel.

Ha a hallgató az aláírást megszerezte és félévközi teljesítménye a pontjai alapján legalább elégséges, akkor megajánlott jegyet kap.

100 %-ban az évközi teljesítmény, 0 %-ban a vizsgán nyújtott teljesítmény alapján történik.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-54% | 0-39% |

## Irodalom

Kötelező:

Órai jegyzetek, prezentációk, szöveggyűjtemény (szakirodalmi szemelvények)

## Ajánlott:

Edward T. Hall: Rejtett Dimenziók. Gondolat 1975

<https://www.regikonyvek.hu/kiadas/rejtett-dimenziok-3-1987-gondolat?gclid=Cj0KCQjw1dGJBhD4ARIsANb6OdmwVNJ8PEJ1XSVlWEc_uBm9YcT9zAF_7Of9lV8nFxpOJ1cGSVZ-8TsaAix7EALw_wcB>

angol nyelven pdf:

http://index-of.es/z0ro-Repository-2/Cyber/03%20-%20General%20Science/The%20Hidden%20Dimension%20-%20Edward%20Hall.pdf

Linda L. Nussbaumer: Human Factors in the Built Environment. First Edition

https://www.bloomsbury.com/us/human-factors-in-the-built-environment-9781609015039/

## Oktatási módszer

Az ismeretanyag átadása elsősorban elméleti előadásokkal történik. Ennek könnyebb elmélyítése érdekében az elméleti tudást gyakorlati feladatokkal is megtámogatjuk.

Az előadások zöme az emberi tevékenységek mentén vizsgálja a belső terek ergonómiáját.

# Részletes tantárgyi program és követelmények

## Feladatok és követelményrendszerük

1-5. feladat:

A félév során a hallgatók az előadások témájához kapcsolódóan 5 gyakorlati feladatot kapnak, amelyek segítségével az elméleti tudásukat a gyakorlatba is átültethetik.

Minden feladatban a hallgatók egy helyiséget kapnak (alaprajz + metszet), aminknek a megadott szempontok szerint kell a belsőépítészetét megtervezniük. A pontos helyiségek, illetve szempontok a az előadások után kerülnek kihirdetésre, illetve feltöltésre a tantárgy Teams felületére. Ugyanekkor kerül meghatározásra az egyes feladatoknál elvárt minimumtartalom is.

A feladatokat magas grafikai minőséggel kell kivitelezni, ugyanakkor elsődleges értékelési szempont azok tartalma, a megadott követelményekre való megfelelés módja is minősége.

A feladatokat a megfelelő mappába kell Teamsre feltölteni, 1db PDF fájlban a részletes programban meghatározott határidőig.   
A fájlok elvezése a következő legyen: vezeteknev\_keresztnev\_feladat száma.pdf (pl. gipsz\_jakab\_1.pdf)  
Minden feladat esetében a hallgatónak lehetősége van pótleadásra az eredeti határidő után 1 héten belül.  
A feladatok értékelése folyamatosan történik. Javításukra a vizsgaidőszak 1. hetében van lehetőség.

Zárthelyi dolgozat:

A félévben elhangzott előadásokon megismert tudásanyagból készült teszt, illetve egyszerű 1-2 mondatos válaszokkal megoldható feladatlap.

A zárthelyi dolgozat a szorgalmi időszak utolsó hetén (14.hét), az óra idejében esedékes. Javítására vagy pótlására a vizsgaidőszak 1. hetében lesz lehetőség, később egyeztetett időpontban.

## Program heti bontásban

|  |  |  |  |  |
| --- | --- | --- | --- | --- |
| Előadás | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | Bemutatkozás, a féléves tematika ismertetése. |  |  |  |
| 2. | Előadás – Mi az ergonómia? | Szöveggyűjtemény 1. |  |  |
| 3. | Előadás – Közlekedés. Mosdók, fürdők. | Szöveggyűjtemény 2. |  |  |
| 4. | Konzultáció – 1. feladat |  |  |  |
| 5. | Előadás – Ülés  1. feladat leadása | Szöveggyűjtemény 3. | Az 1. feladat meghatározott tartalmú dokumentumának feltöltése Teamsre | A feladat leadási határideje  szeptember 30. 23:59. |
| 6. | Konzultáció – 2. feladat |  |  |  |
| 7. | Előadás – Fekvés  2. feladat leadása | Szöveggyűjtemény 4. | A 2. feladat meghatározott tartalmú dokumentumának feltöltése Teamsre | A feladat leadási határideje  október 14. 23:59. |
| 8. | Konzultáció – 3. feladat |  |  |  |
| 9. | **ŐSZI SZÜNET** | | | |
| 10. | Előadás – Ételkészítés, étkezés  3. feladat leadása | Szöveggyűjtemény 5. | A 3. feladat meghatározott tartalmú dokumentumának feltöltése Teamsre | A feladat leadási határideje  november 4. 23:59. |
| 11. | Konzultáció – 4. feladat |  |  |  |
| 12. | Előadás – Kikapcsolódás  4. feladat leadása | Szöveggyűjtemény 6. | A 4. feladat meghatározott tartalmú dokumentumának feltöltése Teamsre | A feladat leadási határideje  november 18. 23:59. |
| 13. | Konzultáció – 5. feladat |  |  |  |
| 14. | Zárthelyi dolgozat  5. feladat leadása |  | Az 5. feladat meghatározott tartalmú dokumentumának feltöltése Teamsre | A feladat leadási határideje  december 2. 23:59. |
| (15).  V1 | Zárthelyi dolgozat javítása/pótlása  1-5. feladat javítása |  |  | A zárthelyi dolgozat pótlása később meghatározott időben a vizsgaidőszak 1. hetében.  A félévközi feladatok javitásának feltöltési határideje  december 9. 23:59. |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk.

dr. Rácz Tamás

tantárgyfelelős

Pécs, 2024.08.26.